Vispārīgā vienošanās Nr. NRC "Vaivari" 2018/1

Par tiesībām piegādāt

tehnisko palīglīdzekļu personām ar īpašām vajadzībām izgatavošanai nepieciešamās komplektējošās daļas, rezerves daļas un piederumus(turpmāk tekstā – preces)

Iepirkuma 2. un 3. DAļā

|  |  |
| --- | --- |
| Jūrmala | 2018. gada 23.maijā |

**I VISPĀRĪGĀS VIENOŠANĀS DALĪBNIEKI**

Vispārīgā vienošanās par tiesībām piegādāt pārvietošanās tehnisko palīglīdzekļus ir

noslēgta starp valsts **sabiedrību ar ierobežotu atbildību "Nacionālais rehabilitācijas centrs "Vaivari"", vienotais reģistrācijas Nr. 40003273900, juridiskā adrese: Asaru prospekts 61, Jūrmala, LV-2008**, kuru pārstāv valdes priekšsēdētāja Anda Nulle un valdes loceklis Mārtiņš Oliņš, no vienas puses, (turpmāk – **Pasūtītājs**), un

piegādātāji, kas atklāta konkursa, ID Nr. VSIA NRC „Vaivari” 2018/1 (turpmāk tekstā – konkurss), rezultātā ir ieguvuši tiesības noslēgt vispārīgo vienošanos, un piegādāt preces*,* kā piegādātāji:

**SIA “UniHaus”, reģistrācijas Nr.40003931388, juridiskā adrese: Bruņinieku iela 5/25, Rīga. LV-1001, kuru uz statūtu pamata pārstāv valdes priekšsēdētājs Aivars Valainis,**

**SIA “ DDA Orthopaedics “ reģistrācijas Nr. 50103820061, juridiskā adrese: Rīga, Baložu iela 32-2, LV-1048, kuru uz statūtu pamata pārstāv valdes loceklis Guntis Raipalis,**

no otras puses, turpmāk tekstā visi piegādātāji kopā un katrs atsevišķi tiek saukti - Piegādātāji/ piegādātājs, bet visi vispārīgās vienošanās dalībnieki turpmāk arī - Puses/ Puse.

**PREAMBULA**

Vispārīgā vienošanās ir noslēgta starp Pasūtītāju un vairākiem Piegādātājiem, kuras mērķis ir noteikt slēdzamos iepirkuma līgumus par tiesībām piegādāt preces (turpmāk - iepirkuma līgumi) un paredzēt noteikumus, ar kuriem tiek slēgti iepirkuma līgumi par piegādēm, kā arī paredzēt vispārējos noteikumus attiecībā uz iepirkuma priekšmetu, piegāžu cenām un kvalitātes jautājumiem.

Ņemot vērā to, ka atbilstoši konkursa rezultātiem, vairāki piegādātāji ir ieguvuši tiesības slēgt iepirkuma līgumus par piegādēm vispārīgās vienošanās ietvaros, Puses noslēdz šo vispārīgo vienošanos ar turpmāk minētajiem noteikumiem.

**II VISPĀRĪGĀS VIENOŠANĀS PAMATNOTEIKUMI**

1. **VISPĀRĪGIE NOTEIKUMI**
   1. Ar šīs vispārīgās vienošanās noslēgšanas brīdi Puses - Pasūtītājs un Piegādātāji, iegūst tiesības noslēgt konkrētus iepirkuma līgumus par tiesībām piegādāt preces (turpmāk – piegāde) par konkursā piedāvātajām cenām iepirkuma daļā un noteikta iepirkuma līguma noslēgšanas kārtību.
   2. Noslēdzot iepirkuma līgumus par piegādi, Piegādātājiem jāņem vērā, ka piegādāto preču tehniskie raksturlielumi nedrīkst būt savādāki, kā norādīts konkursa tehniskajā specifikācijā, bet cenas nedrīkst būt augstākas par konkursā piedāvātajām cenām.
   3. Puses savstarpējiem rakstveida kontaktiem izmanto e-pasta adreses. Piegādātāju e-pasta adreses ir norādītas to piedāvājumos konkursam, bet Pasūtītāja e-pasta adreses ir iekļautas konkursa dokumentos.
   4. Puses savstarpējiem kontaktiem nosaka šādas kontaktpersonas:
      1. Pasūtītāja kontaktpersona ir *Vaivaru Ortozēšanas un protezēšanas centra vadītājs Ēriks Švēde, tālrunis 67730160, e-pasts eriks.svede@nrc.lv*;
      2. Piegādātāja, *SIA “ Unihaus”* , kontaktpersona ir Aivars Valainis, tālrunis: 29218890, e-pasts: info@unihaus.lv;
      3. Piegādātāja, *SIA “ DDA Orthoipaedics”* , kontaktpersona ir Guntis Raipalis, tālrunis: 29457868, e-pasts: info@ddaorthopaedics.lv;
   5. Pasūtītājs ir tiesīgs paļauties, ka Piegādātāji nodrošinās preču piegādi par cenām, kuras tie iesniedza savā finanšu piedāvājumā konkursam, un piegādās preces ar augstu kvalitāti un saskaņā ar konkursa tehnisko specifikāciju.
   6. Preču apjoms, ko piegādātāji piegādā iepirkuma līguma noslēgšanas gadījumā Pasūtītājam,tiek noteikts saskaņā ar Pasūtītāja nepieciešamību.
2. **PASŪTĪTĀJA VISPĀRĪGIE DARBĪBAS PRINCIPI UN NOTEIKUMI**
   1. Preču piegādi Pasūtītājamveic Piegādātāji - vispārīgās vienošanās dalībnieki, pamatojoties uz noslēgto piegādes līgumu.
   2. Pasūtītājs izvēlas Piegādātāju visam iepirkuma priekšmetam iepirkuma daļā, saskaņā ar konkursa rezultātiem.
   3. Preču piegāde tiek veikta visā iepirkuma līguma darbības laikā, pamatojoties uz iepirkuma līguma noteikumiem. Pasūtītājs ir tiesīgs veikt piegādāto preču kvalitātes pārbaudi Pasūtītāja izvēlētā veidā. Pasūtītājs ir tiesīgs atteikties pieņemt nekvalitatīvas vai konkursa piedāvājumam neatbilstošas preces.
   4. Pasūtītājs ir tiesīgs vienpusēji atkāpties no noslēgtā iepirkuma līguma, ja:
      1. Piegādātājs, ar kuru noslēgts iepirkuma līgums, visā iepirkuma līguma darbības laikā nevar piegādāt preces par tādām cenām, kādas tas iesniedza savā piedāvājumā konkursā;
      2. Piegādātājs neievēro noslēgtā iepirkuma līguma noteikumus;
      3. Piegādātājs kavē iepirkuma līgumā noteikto preču piegādes termiņu.
      4. Piegādātājs piegādā nekvalitatīvas preces vai neveic preču garantijas remontu noteiktajā termiņā.
   5. Pasūtītājam ir pienākums pieņemt konkrētā Piegādātāja piegādātās preces, atbilstoši noslēgtā iepirkuma līguma noteikumiem.
3. **VISPĀRĪGIE PIEGĀDĀTĀJA DARBĪBAS PRINCIPI UN NOTEIKUMI**
   1. Piegādātājs iepirkuma līguma darbības laikā nav tiesīgs paaugstināt preču cenas, bet tikai tās pazemināt.
   2. Piegādātājs nodrošina visu preču piegādi, saskaņā ar Pasūtītāja pasūtījumu, un Piegādātāja piedāvājumu konkursā. Katrai precei Piegādātājs pievienot preces lietošanas instrukciju latviešu valodā.
   3. Piegādātājam ir jāveic preču remonts to garantijas periodā, termiņā, kas noteikts Piegādātāja piedāvājumā konkursā.
   4. Piegādātājs pilnībā uzņemas visus zaudējumus, kas radušies sakarā ar nekvalitatīvām tehniskās specifikācijai neatbilstošām vai konkursa piedāvājumam neatbilstošām piegādēm.

**III NOBEIGUMA NOTEIKUMI**

1. **NEPĀRVARAMA VARA**
   1. Puses ir atbrīvotas no atbildības par no vispārīgās vienošanās izrietošo saistību daļēju vai pilnīgu neizpildi, ja tā radusies sakarā ar ugunsgrēku, plūdiem, zemestrīci, karu, streiku vai citiem nepārvaramas varas apstākļiem un, ja šādi apstākļi tiešā veidā ietekmējuši vispārīgās vienošanās izpildi un līdzēji, slēdzot vispārīgo vienošanos, to nevarēja paredzēt.
   2. Puse, kas nokļuvusi nepārvaramas varas apstākļos, bez kavēšanās rakstveidā informē par to otru pusi ne vēlāk kā 3 (trīs) dienu laikā pēc nepārvaramas varas apstākļu iestāšanās. Līdzēji apņemas vienoties par to, vai šādi nepārvaramas varas apstākļi traucē vai padara šīs vispārīgās vienošanās saistību izpildi par neiespējamu, kā arī izlemt līgumsaistību turpināšanas vai izbeigšanas būtiskos jautājumus.
   3. Ja nepārvaramas varas apstākļu dēļ šī vispārīgā vienošanās nav izpildāma ilgāk par 30 (trīsdesmit) dienām, tad katrai pusei ir tiesības vienpusēji atteikties no tālākas šīs vispārīgās vienošanās saistību izpildes.
2. **VISPĀRĪGĀS VIENOŠANĀS SPĒKĀ STĀŠANĀS, GROZĪŠANAS UN IZBEIGŠANAS KĀRTĪBA**
   1. Vispārīgā vienošanās ar piegādātājiem, kuri to parakstījuši, stājas spēkā ar tās parakstīšanas dienu un ir spēkā 12 (divpadsmit) mēnešus.
   2. Ja kāds no piegādātājiem, kurš konkursā ir ieguvis tiesības noslēgt vispārīgo vienošanos, atsakās parakstīt vispārīgo vienošanos, tad tas rakstveidā informē Pasūtītāju par savu lēmumu. Vispārīgā vienošanās ir spēkā arī tad, ja kāds no Piegādātājiem to nav parakstījis.
   3. Pasūtītājam ir tiesības uzskatīt, ka Piegādātājs atsakās parakstīt vispārīgo vienošanos, ja tas, 5 (piecu) darba dienu laikā no Pasūtītāja rakstveida uzaicinājuma saņemšanas, nav ieradies uz vispārīgās vienošanās parakstīšanu un nav paziņojis Pasūtītājam par savu lēmumu.
   4. Izmaiņas un citi grozījumi vispārīgajā vienošanā ir iespējami tikai ar Pušu savstarpēju rakstveida piekrišanu. Visi grozījumi vispārīgajā vienošanā ir slēdzami tikai rakstveidā.
   5. Pasūtītājam ir tiesības vienpusēji atkāpties no šīs vispārīgās vienošanās Publisko iepirkumu likuma 64. panta pirmajā daļā noteiktos gadījumos.
   6. Pasūtītājam ir tiesības vienpusēji atkāpties no šīs vispārīgās vienošanās attiecībā uz Piegādātāju, kurš pienācīgi nepilda ar šo vienošanos uzņemtās saistības vai pret Piegādātāju ir uzsākts maksātnespējas process, tā darbība tiek izbeigta vai pārtraukta.
   7. Pasūtītājam ir tiesības vienpusēji atkāpties no Vispārīgās vienošanās pirms termiņa, ja Pasūtītājam nav pieejams finansējums Vispārīgās vienošanās izpildei vai mainās citi nosacījumi, kas ietekmē Vispārīgās vienošanās izpildi.
   8. Pusēm, savstarpēji rakstveidā vienojoties, ir tiesības izbeigt šo vienošanos arī citos gadījumos.
3. **CITI NOTEIKUMI**
   1. Puses apliecina, ka tām ir attiecīgas pilnvaras, lai slēgtu šo vispārīgo vienošanos un uzņemtos tajā noteiktās saistības un pienākumus.
   2. Vispārīgā vienošanās ir saistoša arī Pušu saistību, tiesību un pienākumu pārņēmējiem.
   3. Vispārīgās vienošanās darbības laikā, Puses apņemas pildīt vispārīgās vienošanās noteikumus, kā arī ievērot cius noteikumus, kas noteikti iepirkuma konkursā, ievērot patiesas un godīgas konkurences principus.
   4. Preču piegādes un to apmaksas noteikumi tiek paredzēti konkrētā ar Piegādātāju noslēgtā Iepirkuma līgumā.
   5. Pasūtītājam ir tiesības Vispārīgās vienošanās ietvaros noslēgtā Iepirkuma līguma izpildes laikā veikt piegādes pieprasījumu par mazāku preču daudzumu nekā tas ir noteikts iepirkuma konkursa Tehniskajā specifikācijā iepirkuma daļai, vai to neveikt, ja Pasūtītājam nav pieejami finanšu resursi Iepirkuma līguma izpildei vai mainās Pasūtītāja vajadzība pēc konkrēto preču daudzuma, vai iestājas citi nosacījumi.
   6. Ja kāds no vispārīgās vienošanās punktiem zaudē spēku, tad no vispārīgās vienošanās izrietošās saistības apspriežamas atbilstoši Latvijas Republikas normatīvajiem aktiem.
   7. Visi no vispārīgās vienošanās izrietošie strīdi risināmi sarunu ceļā. Ja Puses nespēj tos atrisināt sarunu ceļā, tad strīdi tiek risināti Latvijas Republikas tiesā saskaņā ar Latvijas Republikas normatīvajiem aktiem un vispārīgās vienošanās noteikumiem.
   8. Vispārīgā vienošanās ir sastādīta latviešu valodā uz pamatteksta 4 (četrām) lapām 2 (divos) eksemplāros. Viens vispārīgās vienošanās eksemplārs glabājas pie Pasūtītāja, bet pārējie pie Piegādātājiem. Visiem vispārīgās vienošanās eksemplāriem ir vienāds juridisks spēks.
   9. Parakstot vispārīgo vienošanos Puses apliecina, ka ir iepazinušās ar vispārīgās vienošanās nosacījumiem, tie Pusēm ir saprotami un Puses apņemas tos pildīt un ievērot.
4. **PUŠU PARAKSTI**

|  |  |
| --- | --- |
| **Pasūtītājs**  Valsts SIA „Nacionālais rehabilitācijas centrs „Vaivari””  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Valdes priekšsēdētāja A.Nulle) | **Piegādātājs**  SIA “UniHaus””  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Valdes priekšsēdētājs A.Valainis) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Valdes loceklis M.Oliņš) |  |

**Piegādātājs**

SIA “DDA Orthopaedics””

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Valdes loceklis Guntis Raipalis)